Návrh NARIADENIE RADY, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky /* COM/2012/0754 final - 2012/0350 (NLE) */





Dôvodová správa Kontext návrhu || Dôvody a ciele návrhu Ako každý rok musí Rada v súlade s článkom 3 prílohy XI k služobnému poriadku pred koncom roka rozhodnúť o úprave odmien a dôchodkov s účinnosťou od 1. júla, ktorú Komisia navrhuje na základe správy úradu Eurostat. || Všeobecný kontext V súlade s článkom 3 prílohy XI k služobnému poriadku sa úprava odmien a dôchodkov priamo odvodzuje od vývoja kúpnej sily platov v štátnych správach jednotlivých štátov (špecifický ukazovateľ), od vývoja životných nákladov v Bruseli (medzinárodný index) a od ekonomických parít, ktoré určuje Eurostat. Špecifickým ukazovateľom sa merajú zmeny v čistých odmenách štátnych zamestnancov v ústredných štátnych správach jednotlivých členských štátov po odpočítaní inflácie. Eurostat stanovil tento ukazovateľ na základe informácií, ktoré mu poskytlo osem členských štátov uvedených v článku 1 ods. 4 prílohy XI. Bruselským medzinárodným indexom sa meria vývoj životných nákladov úradníkov EÚ v Bruseli. Eurostat stanovil tento index na základe informácií od belgických orgánov. Ekonomické parity v prípade odmien určujú ekvivalenciu kúpnej sily odmien v Bruseli ako referenčnom meste, a odmien v ostatných miestach výkonu práce. Eurostat vypočítal tieto parity po dohode s vnútroštátnymi štatistickými úradmi. Ekonomické parity v prípade dôchodkov určujú ekvivalenciu kúpnej sily dôchodkov vyplácaných v Belgicku ako referenčnej krajine a dôchodkov vyplácaných v ostatných krajinách bydliska. Eurostat vypočítal tieto parity po dohode s vnútroštátnymi štatistickými úradmi. || Existujúce ustanovenia v oblasti návrhu Návrh sa predkladá každoročne s cieľom upraviť odmeny a dôchodky. Konzultácie so zainteresovanými stranami a posúdenie vplyvu || Konzultácie so zainteresovanými stranami || Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s platnými postupmi. || Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. || Získavanie a využívanie expertízy || Externé odborné posudky neboli potrebné. || Posúdenie vplyvu – Cieľom tohto návrhu je upraviť odmeny a dôchodky podľa platných právnych predpisov. − Platné právne predpisy neumožňujú inú alternatívu. Právne prvky návrhu || Zhrnutie navrhovaného opatrenia V súlade s článkom 1 prílohy XI k služobnému poriadku vypracoval Eurostat správu o vývoji životných nákladov v Bruseli, o vývoji kúpnej sily platov v štátnych správach jednotlivých štátov, ako aj o ekonomických paritách, z ktorých sa odvodzujú rôzne opravné koeficienty. ÚPRAVA ODMIEN A DÔCHODKOV V BELGICKU A LUXEMBURSKU Priemerný vývoj kúpnej sily odmien štátnych úradníkov za referenčné obdobie, meraný podľa špecifického ukazovateľa, predstavuje – 1,1 %. Vývoj životných nákladov v Bruseli za referenčné obdobie, meraný podľa bruselského medzinárodného indexu, ktorý vypočítal Eurostat, predstavuje 2,8 %. V súlade s článkom 3 ods. 2 prílohy XI k služobnému poriadku sa výška úpravy získa súčinom špecifického ukazovateľa a bruselského medzinárodného indexu vypočítaného Eurostatom. Navrhovaná úprava odmien a dôchodkov v Belgicku a Luxembursku preto predstavuje 1,7 %. V súlade s článkom 3 ods. 5 prílohy XI sa v Belgicku ani v Luxembursku neuplatňuje žiadny opravný koeficient. ÚPRAVA ODMIEN A DÔCHODKOV MIMO BELGICKA A LUXEMBURSKA Mimo Belgicka a Luxemburska sú úpravy odmien a dôchodkov výsledkom súčinu úpravy v Belgicku a Luxembursku a vývoja opravných koeficientov a výmenného kurzu. Opravné koeficienty uplatniteľné na odmeny, dôchodky a prevody časti odmeny stanovené v nariadení sú vypočítané takto: – Opravné koeficienty pre ÚRADNÍKOV mimo Belgicka a Luxemburska: Eurostat po dohode s vnútroštátnymi štatistickými úradmi vypočítal ekonomické parity, ktoré určujú k 1. júlu ekvivalenciu kúpnej sily platov medzi platmi vyplácanými v Bruseli a platmi vyplácanými v ostatných miestach výkonu zamestnania. Opravné koeficienty uplatniteľné na odmeny úradníkov a ostatných zamestnancov pracujúcich v členských štátoch mimo Belgicka a Luxemburska sa určujú pomermi medzi týmito ekonomickými paritami a výmennými kurzami platnými k 1. júlu. – Opravné koeficienty pre DÔCHODKY mimo Belgicka a Luxemburska a opravné koeficienty pre PREVODY: Eurostat po dohode s vnútroštátnymi štatistickými úradmi vypočítal ekonomické parity, ktoré určujú k 1. júlu ekvivalenciu kúpnej sily dôchodkov medzi dôchodkami vyplácanými v Belgicku a dôchodkami vyplácanými v ostatných krajinách pobytu. Opravné koeficienty pre dôchodky osôb bývajúcich v rôznych krajinách mimo Belgicka a Luxemburska sa určujú na základe pomerov medzi týmito ekonomickými paritami a výmennými kurzami platnými k 1. júlu. V súlade s ustanoveniami článku 17 prílohy VII k služobnému poriadku sú tieto koeficienty priamo uplatniteľné na prevody realizované úradníkmi a ostatnými zamestnancami. V súlade s článkom 20 prílohy XIII k služobnému poriadku sa opravné koeficienty uplatňujú len na tú časť dôchodku, ktorá zodpovedá právam na dôchodok získaným pred 1. májom 2004. – Dátum nadobudnutia účinnosti opravných koeficientov: Dátum nadobudnutia účinnosti je 1. júl pre všetky miesta okrem tých, kde sa výrazne zvýšili životné náklady. Pre tieto miesta nadobúda opravný koeficient účinnosť 16. mája, ak nárast životných nákladov presahuje 6,3 %, alebo 1. mája, ak presahuje 12,6 %. Vývoj životných nákladov mimo Belgicka a Luxemburska sa meria zmenami implicitných indexov. Tieto indexy sa vypočítajú vynásobením bruselského medzinárodného indexu zmenou ekonomickej parity. Pre miesta uvedené v nariadení je dátum nadobudnutia účinnosti tejto úpravy skorší. – Opravné koeficienty pre Chorvátsko Od dátumu pristúpenia Chorvátska k Európskej únii sa opravné koeficienty uvedené v článku 3 ods. 5 prílohy XI k služobnému poriadku musia uplatňovať aj na úradníkov EÚ a ostatných zamestnancov v Chorvátsku. || Právny základ Právnym základom je služobný poriadok, a najmä jeho príloha XI. Európska komisia a Európsky parlament napadli zákonnosť nariadenia Rady (EÚ, Euratom) č. 866/2011 z 19. decembra 2011 týkajúce sa návrhu nariadenia Rady, ktorý vypracovala Komisia a ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky, a toto nariadenie je predmetom žaloby o neplatnosť na Súdnom dvore Európskej únie. Komisia okrem toho podala žalobu pre nečinnosť týkajúcu sa každoročných úprav za rok 2011. Keďže sa však podľa ustálenej judikatúry na právne predpisy Únie vzťahuje domnienka zákonnosti, kým ich Súdny dvor Európskej únie nevyhlási za neplatné, Komisia použila ako základ pre ročnú úpravu odmien a dôchodkov za rok 2012 uvedené každoročné úpravy za rok 2010. Ak Súdny dvor vyhovie žalobe Komisie, bude sa musieť uvedené nariadenie následne upraviť v súlade s článkom 266 Zmluvy o fungovaní Európskej únie. Ustanovenie o výnimke Komisia posúdila najnovšie sociálne a hospodárske údaje a skonštatovala, že v období po predložení správy z 31. augusta 2012 [COM(2012) 476] v Európskej únii nedošlo k závažnému ani k náhlemu zhoršeniu hospodárskej a sociálnej situácie, ktoré by oprávňovalo akúkoľvek zmenu záverov uvedenej správy. Právne kritériá článku 10 prílohy XI služobného poriadku preto neboli splnené a Komisia sa domnieva, že nie je vhodné predložiť návrh podľa článku 10 prílohy XI k služobnému poriadku. || Zásada subsidiarity Návrh sa týka oblasti, ktorá patrí do výlučnej právomoci Únie. Zásada subsidiarity sa teda neuplatňuje. || Zásada proporcionality Návrh je v súlade so zásadou proporcionality z týchto dôvodov: || − V prílohe XI k služobnému poriadku sa ustanovuje nariadenie Rady. || − Finančné zaťaženie vyplýva priamo z uplatňovania metódy úpravy stanovenej v služobnom poriadku. || Výber nástrojov || Navrhovaný nástroj: nariadenie. || Iné nástroje by neboli vhodné z týchto dôvodov: − V prílohe XI k služobnému poriadku sa ustanovuje nariadenie Rady. Vplyv na rozpočet || Vplyv úpravy odmien a dôchodkov na administratívne výdavky a na príjmy je podrobne opísaný v priloženom finančnom výkaze. 2012/0350 (NLE) Návrh NARIADENIE RADY, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Protokol o výsadách a imunitách Európskej únie, a najmä na jeho článok 12, so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie ustanovené nariadením (EHS, Euratom, ESUO) č. 259/68, a najmä na články 63, 64, 65 a 82 služobného poriadku a prílohy VII, XI a XIII k služobnému poriadku, ako aj na článok 20 ods. 1, články 64, 92 a 132 podmienok zamestnávania ostatných zamestnancov, so zreteľom na návrh Európskej komisie, keďže: (1) S cieľom zabezpečiť úradníkom a ostatným zamestnancom Únie taký vývoj kúpnej sily, ktorý by bol paralelný s vývojom kúpnej sily zamestnancov štátnych správ členských štátov, by sa na základe preskúmania vykonaného v roku 2012 mali upraviť odmeny a dôchodky úradníkov a ostatných zamestnancov Európskej únie, (2) Pre Chorvátsko by sa mali zaviesť opravné koeficienty, ktoré by boli použiteľné od dátumu pristúpenia Chorvátska k Európskej únii. PRIJALA TOTO NARIADENIE: Článok 1 S účinnosťou od 1. júla 2012 sa dátum „1. júla 2010“ v článku 63 druhom odseku služobného poriadku nahrádza dátumom „1. júla 2012“. Článok 2 S účinnosťou od 1. júla 2012 sa tabuľka základných mesačných platov používaná na výpočet odmien a dôchodkov, uvedená v článku 66 služobného poriadku, nahrádza touto tabuľkou: Článok 3 S účinnosťou od 1. júla 2012 sa opravné koeficienty uplatniteľné na odmeny úradníkov a ostatných zamestnancov podľa článku 64 služobného poriadku stanovujú tak, ako sú uvedené v stĺpci 2 nasledujúcej tabuľky. S účinnosťou od 1. januára 2013 sa opravné koeficienty uplatniteľné na prevody úradníkov a ostatných zamestnancov podľa článku 17 ods. 3 prílohy VII k služobnému poriadku stanovujú tak, ako sú uvedené v stĺpci 3 nasledujúcej tabuľky. S účinnosťou od 1. júla 2012 sa opravné koeficienty uplatniteľné na dôchodky podľa článku 20 ods. 1 prílohy XIII k služobnému poriadku stanovujú tak, ako sú uvedené v stĺpci 4 nasledujúcej tabuľky. S účinnosťou od 16. mája 2012 sa opravné koeficienty uplatniteľné na dôchodky podľa článku 20 ods. 1 prílohy XIII k služobnému poriadku stanovujú tak, ako sú uvedené v stĺpci 5 nasledujúcej tabuľky. Dátum nadobudnutia účinnosti týchto každoročných úprav pre uvedené členské štáty je 16. mája 2012. Od dátumu pristúpenia Chorvátska k Európskej únii sa opravné koeficienty uplatniteľné na odmeny, prevody a dôchodky stanovujú tak, ako sú uvedené v nasledujúcej tabuľke. Článok 4 S účinnosťou od 1. júla 2012 sa výška príspevku počas rodičovskej dovolenky uvedená v druhom a treťom odseku článku 42a služobného poriadku stanovuje na 927,23 EUR a v prípade osamelého rodiča na 1236,30 EUR. Článok 5 S účinnosťou od 1. júla 2012 sa základná výška príspevku na domácnosť, uvedeného v článku 1 ods. 1 prílohy VII k služobnému poriadku, stanovuje na 173,42 EUR. S účinnosťou od 1. júla 2012 sa výška príspevku na nezaopatrené dieťa, uvedeného v článku 2 ods. 1 prílohy VII k služobnému poriadku, stanovuje na 378,94 EUR. S účinnosťou od 1. júla 2012 sa výška príspevku na vzdelanie uvedená v článku 3 ods. 1 prílohy VII k služobnému poriadku stanovuje na 257,11 EUR. S účinnosťou od 1. júla 2012 sa výška príspevku na vzdelanie uvedená v článku 3 ods. 2 prílohy VII k služobnému poriadku stanovuje na 92,57 EUR. S účinnosťou od 1. júla 2012 sa minimálna výška príspevku na expatriáciu uvedená v článku 69 služobného poriadku a v druhom pododseku článku 4 ods. 1 prílohy VII k služobnému poriadku stanovuje na 513,98 EUR. S účinnosťou od 1. júla 2012 sa príspevok na expatriáciu uvedený v článku 134 podmienok zamestnávania ostatných zamestnancov stanovuje na 369,49 EUR. Článok 6 S účinnosťou od 1. januára 2013 sa výška príspevku na kilometrovné uvedená v článku 8 ods. 2 prílohy VII k služobnému poriadku upravuje takto: 0 EUR za každý kilometer od 0 do 200 km, 0,3854 EUR za každý kilometer od 201 do 1 000 km, 0,6423 EUR za každý kilometer od 1 001 do 2 000 km, 0,3854 EUR za každý kilometer od 2 001 do 3 000 km, 0,1283 EUR za každý kilometer od 3 001 do 4 000 km, 0,0619 EUR za každý kilometer od 4 001 do 10 000 km, 0 EUR za každý km nad 10 000 km. K uvedenému príspevku na kilometrovné sa pripočíta doplnkový paušálny príplatok vo výške: – 192,70 EUR, ak je vzdialenosť po železnici medzi miestom výkonu práce a miestom pôvodu od 725 km do 1 450 km, – 385,37 EUR, ak je vzdialenosť po železnici medzi miestom výkonu práce a miestom pôvodu vyššia ako 1 450 km. Článok 7 S účinnosťou od 1. júla 2012 sa výška diét uvedená v článku 10 ods. 1 prílohy VII k služobnému poriadku stanovuje na: – 39,84 EUR pre úradníka, ktorý má nárok na príspevok na domácnosť, – 32,12 EUR pre úradníka, ktorý nemá nárok na príspevok na domácnosť. Článok 8 S účinnosťou od 1. júla 2012 sa spodná hranica príspevku na usadenie uvedená v článku 24 ods. 3 podmienok zamestnávania ostatných zamestnancov stanovuje na: – 1133,94 EUR pre zamestnanca, ktorý má nárok na príspevok na domácnosť, – 674,24 EUR pre zamestnanca, ktorý nemá nárok na príspevok na domácnosť. Článok 9 S účinnosťou od 1. júla 2012 sa pre príspevok v nezamestnanosti uvedený článku 28a ods. 3 v druhom pododseku podmienok zamestnávania ostatných zamestnancov stanovuje jeho spodná hranica na 1359,92 EUR a jeho horná hranica na 2719,85 EUR; paušálny príspevok sa stanovuje na 1236,30 EUR. Článok 10 S účinnosťou od 1. júla 2012 sa tabuľka základných mesačných platov uvedená v článku 93 podmienok zamestnávania ostatných zamestnancov nahrádza touto tabuľkou: Článok 11 S účinnosťou od 1. júla 2012 sa spodná hranica príspevku na usadenie uvedená v článku 94 podmienok zamestnávania ostatných zamestnancov stanovuje na: – 852,92 EUR pre zamestnanca, ktorý má nárok na príspevok na domácnosť, – 505,67 EUR pre zamestnanca, ktorý nemá nárok na príspevok na domácnosť. Článok 12 S účinnosťou od 1. júla 2012 sa pre príspevok v nezamestnanosti uvedený v druhom pododseku článku 96 ods. 3 podmienok zamestnávania ostatných zamestnancov stanovuje jeho spodná hranica na 1019,95 EUR a jeho horná hranica na 2039,88 EUR; paušálny príspevok sa stanovuje na 927,23 EUR. S účinnosťou od 1. júla 2012 sa pre príspevok v nezamestnanosti uvedený v článku 136 podmienok zamestnávania ostatných zamestnancov stanovuje jeho spodná hranica na 897,33 EUR a jeho horná hranica na 2111,36 EUR. Článok 13 S účinnosťou od 1. júla 2012 sa príspevky za prácu na zmeny uvedené v článku 1 ods. 1 prvom pododseku nariadenia (ESUO, EHS, Euratom) č. 300/76[1] stanovujú na 388,67 EUR, 586,65 EUR, 641,41 EUR a 874,46 EUR. Článok 14 S účinnosťou od 1. júla 2012 sa na sumy uvedené v článku 4 nariadenia Rady (EHS, Euratom, ESUO) č. 260/68[2] použije koeficient 5,610551. Článok 15 S účinnosťou od 1. júla 2012 sa tabuľka v článku 8 ods. 2 prílohy XIII k služobnému poriadku nahrádza touto tabuľkou: Článok 16 S účinnosťou od 1 júla 2012 sa na účely uplatnenia článku 18 ods. 1 prílohy XIII k služobnému poriadku stanovuje výška pevného príspevku, ktorý je uvedený v pôvodnom článku 4a prílohy VII k služobnému poriadku platného pred 1. májom 2004, na: − 134,08 EUR na mesiac pre úradníkov zaradených do tried C4 alebo C5, − 205,58 EUR na mesiac pre úradníkov zaradených do tried C1, C2 alebo C3. Článok 17 S účinnosťou od 1. júla 2012 sa sadzby základných mesačných platov uvedené v článku 133 podmienok zamestnávania ostatných zamestnancov nahrádzajú takto: Článok 18 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY 1. RÁMEC NÁVRHU/INICIATÍVY 1.1. Názov návrhu/iniciatívy Návrh nariadenia Rady, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskych spoločenstiev, ako aj opravné koeficienty, ktoré sa vzťahujú na tieto odmeny a dôchodky 1.2. Príslušné oblasti politiky v rámci ABM/ABB[3] Návrh sa môže týkať všetkých oblastí a činností. 1.3. Dôvody návrhu/iniciatívy 1.3.1. Potreby, ktoré sa majú uspokojiť v krátkodobom alebo dlhodobom horizonte Cieľom je zabezpečiť, aby sa odmeny a dôchodky úradníkov EÚ vyvíjali paralelne so zmenami kúpnej sily zamestnancov štátnych správ členských štátov v zmysle prílohy XI k služobnému poriadku. 1.4. Trvanie akcie a jej finančného vplyvu ý Návrh/iniciatíva s neobmedzeným trvaním – Počiatočná fáza vykonávania bude trvať od 1. júla 2012, – a potom bude vykonávanie postupovať v plnom rozsahu. 1.5. Plánované spôsoby hospodárenia[4] ý Priame centralizované hospodárenie na úrovni Komisie: PMO. 2. ODHADOVANÝ FINANČNÝ VPLYV NÁVRHU/INICIATÍVY 2.1. Príslušné okruhy viacročného finančného rámca a rozpočtové riadky výdavkov · Návrh má finančný vplyv na všetky rozpočtové riadky súvisiace s výdavkami na zamestnancov vo všetkých inštitúciách a agentúrach. V poradí, v akom za sebou nasledujú okruhy viacročného finančného rámca a rozpočtové riadky. Okruh viacročného finančného rámca || Rozpočtový riadok || Druh výdavkov || Príspevky Číslo [Opis………………………...……….] || DRP/NRP[5] || krajín EZVO[6] || kandidátskych krajín[7] || tretích krajín || v zmysle článku 18 ods. 1 písm. aa) nariadenia o rozpočtových pravidlách || XX.01.01.01 a kapitola 11, kapitola 42 Výdavky súvisiace s parlamentnými asistentmi || NRP || NIE || NIE || NIE || NIE 2.1. Odhadovaný vplyv na výdavky 2.1.1. Zhrnutie odhadovaného vplyvu na výdavky v mil. EUR (zaokrúhlené na 3 desatinné miesta) Okruh viacročného finančného rámca: || 5 || „Administratívne výdavky“ XX.01.01.01 a kapitola 11, kapitola 42 Výdavky súvisiace s parlamentnými asistentmi v mil. EUR (zaokrúhlené na 3 desatinné miesta) || || || Rok 2012 || Rok 2013 || Rok 2014 || Rok 2015 || Nasledujúce roky || SPOLU GR: <…….> ||  Ľudské zdroje || || || || || || || ||  Ostatné administratívne výdavky || || || || || || || || GR <….> SPOLU || Rozpočtové prostriedky || || || || || || || || Rozpočtové prostriedky OKRUHU 5 SPOLU viacročného finančného rámca || (Záväzky spolu = Platby spolu) || 50,2 || 100,4 || 100,4 || 100,4 || 100,4 || 100,4 || 100,4 || nie je k dispozícii v mil. EUR (zaokrúhlené na 3 desatinné miesta) || || || Rok 2012 || Rok 2013 || Rok 2014 || Rok 2015 || Nasledujúce roky || SPOLU Rozpočtové prostriedky OKRUHU 1 až 5 SPOLU viacročného finančného rámca || Záväzky || 50,2 || 100,4 || 100,4 || 100,4 || 100,4 || 100,4 || 100,4 || nie je k dispozícii Platby || 50,2 || 100,4 || 100,4 || 100,4 || 100,4 || 100,4 || 100,4 || nie je k dispozícii 2.1.1. Odhadovaný vplyv na operačné rozpočtové prostriedky – ý Návrh/iniciatíva si nevyžaduje použitie operačných rozpočtových prostriedkov. 2.1.2. Odhadovaný vplyv na administratívne rozpočtové prostriedky 2.1.2.1. Zhrnutie – ¨ Návrh/iniciatíva si nevyžaduje použitie administratívnych rozpočtových prostriedkov. – ¨ Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke: 2.1.2.2. Odhadované potreby ľudských zdrojov – ý Návrh/iniciatíva si nevyžaduje použitie ľudských zdrojov. 2.1.3. Súlad s platným viacročným finančným rámcom – ý Návrh/iniciatíva je v súlade s platným viacročným finančným rámcom. 2.1.4. Účasť tretích strán na financovaní – Návrh/iniciatíva nezahŕňa spolufinancovanie tretími stranami. 2.2. Odhadovaný vplyv na príjmy – ¨ Návrh/iniciatíva nemá finančný vplyv na príjmy. – ý Návrh/iniciatíva má finančný vplyv na príjmy, ako je uvedené v nasledujúcej tabuľke: – ¨ vplyv na vlastné zdroje – ý vplyv na rôzne príjmy v mil. EUR (zaokrúhlené na 3 desatinné miesta) Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy Rok 2012 || Rok 2013 || Rok 2014 || Rok 2015 || Nasledujúce roky Článok 410 Príspevky na dôchodky || 477,0 || 4,1 || 8,1 || 8,1 || 8,1 || 8,1 || 8,1 || 8,1 Článok 400 Výnosy zo zdaňovania || 633,1 || 5,4 || 10,8 || 10,8 || 10,8 || 10,8 || 10,8 || 10,8 Článok 410 – Výnosy z mimoriadneho odvodu || 65,5 || 0,6 || || || || || || Uveďte spôsob výpočtu vplyvu na príjmy. Vplyv na príjmy je vypočítaný na základe rozpočtových údajov na rok 2012. [1] Nariadenie Rady (ESUO, EHS, Euratom) č. 300/76 z 9. februára 1976, ktorým sa stanovujú kategórie úradníkov, ktorí majú nárok na príspevky za prácu na zmeny, podmienky poskytovania príspevkov a ich sadzby (Ú. v. ES L 38, 13.2.1976, s. 1). Nariadenie doplnené nariadením (Euratom, ESUO, EHS) č. 1307/87 (Ú. v. ES L 124, 13.5.1987, s. 6). [2] Nariadenie Rady (EHS, Euratom, ESUO) č. 260/68 z 29. februára 1968, ktorým sa určujú podmienky a postup uplatňovania dane v prospech Európskych spoločenstiev (Ú. v. ES L 56, 4.3.1968, s. 8). [3] ABM: riadenie podľa činností – ABB: zostavovanie rozpočtu podľa činností. [4] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html. [5] DRP = diferencované rozpočtové prostriedky / NRP = nediferencované rozpočtové prostriedky [6] EZVO: Európske združenie voľného obchodu. [7] Kandidátske krajiny a prípadne potenciálne kandidátske krajiny západného Balkánu.